section_heading: Saturn V
paragraph_text: Tijekom priprema za prvi let svemirskog broda Apollo s ljudskom posadom u siječnju 1967, došlo je do požara u kabini, pri čemu je tragično preminula kompletna posada. Nakon izvršenih rekonstrukcija i poboljšanja, u listopadu 1968. izvršen je prvi uspješan let svemirskog broda Apollo oko Zemlje. Krajem prosinca 1968. ostvaren je prvi let svemirskog broda s ljudskom posadom oko Mjeseca.